**FONDUL SOCIAL EUROPEAN**

**Programul Operaţional Capital Uman 2014-2020**

**Axa prioritară** 4: Incluziunea socială și combaterea sărăciei

**Titlul proiectului: „$E$-SOLIDAR pentru Economie Socială”**


**Contract nr. POCU/449/4/16/128455**

**METODOLOGIA DE SELECȚIE A GRUPULUI ȚINTĂ AL PROIECTULUI**

***„$E$-SOLIDAR pentru Economie Socială”***

**POCU/449/4/16/128455**

**August 2020**



**CUPRINS:**

1. **CONTEXT ȘI CADRU GENERAL**
2. **GRUP ȚINTĂ**
3. **ETAPE INTEGRARE GRUP ȚINTĂ ÎN PROIECT**
4. **SELECȚIE GRUP ȚINTĂ**
5. **ANEXE METODOLOGIE**

1. **Context și cadru general**

În cadrul Programului Operațional Capital Uman 2014 – 2020, Axa prioritară 4: Incluziunea socială și combaterea sărăciei,  Obiectivul specific 4.16: Consolidarea capacității întreprinderilor de economie socială de a funcționa într-o manieră auto-sustenabil se derulează proiectul „$E$ - SOLIDAR pentru Economie Sociala”, ID 128455.

Proiectul este implementat de S.C. GLOBAL COMMERCIUM DEVELOPEMENT S.R.L., având calitatea de Beneficiar, în parteneriat cu FUNDAŢIA REGALĂ MARGARETA A ROMÂNIEI.

Proiectul își propune sprijinirea înființării a 26 întreprinderi sociale în *regiunile Sud Muntenia și Sud Vest,* de către beneficiari care sunt sprijiniți complex și integrat, prin măsuri de formare antreprenorială specifică, servicii personalizate de suport, prin finanțare și monitorizare optimă, astfel încât aceste structuri de economie socială să se poată autosusține pe termen lung, în comunitățile în care funcționează.

Prezentul document **- Metodologia de selecție a grupului țintă -** reprezintă un rezultat al activității A2.2- „*Selectarea grupului țintă ce va participa la acțiunile de sprijin organízate în proiect”* ce se derulează în cadrul proiectului „$E$ - SOLIDAR pentru Economie Socială”, constituind unul din primii pași prevăzuți în implementarea activității A2.2., rolul său fiind acela de a descrie etapele procesului de realizare a selecției grupului țintă în vederea participării acestuia la activitățile din proiect.

**Obiectiv principal proiect:**

Obiectivul general al proiectului este promovarea activă a economiei sociale, ca mecanism generator de incluziune socială, pentru integrarea pe piața muncii a persoanelor din grupurile vulnerabile și combaterea sărăciei, prin dezvoltare personală și profesională a acestora, precum și prin înființarea de întreprinderi sociale, în regiunile Sud Muntenia și Sud Vest, pentru a se dezvolta și funcționa într-un mod auto-sustenabil.

Obiectivul general și cele specifice ale proiectului se corelează cu obiectivul general POCU „creșterea ratei de ocupare la nivelul tuturor regiunilor României”, prin crearea de locuri muncă inclusive în regiune, și cu OS 4.16, al axei 4: „consolidarea capacității întreprinderilor de economie socială de a funcționa într-o manieră auto-sustenabilă”. Proiectul răspunde acestor obiective atât prin crearea unor entități de economie socială flexibile și adaptate la nevoile zonelor respective, unde sunt înființate, cât și prin schimbarea atitudinii și a modului de a privi/utiliza forme ale economiei sociale ca instrument de dezvoltare comunitară.

Pe termen lung, proiectul are ca efect crearea unui mediu prietenos pentru afacerile sociale și antreprenorii sociali, prin impulsionarea persoanelor din grupul țintă de a deveni ei înșiși creatori de locuri de muncă, de bunăstare, de dezvoltare locală și coeziune socială.

**Obiective specifice:**

O1. Dezvoltarea capacității, competențelor, cunoștințelor și stimei de sine pentru cel puțin 150 persoane aparținând grupului țintă, prin organizarea de programe de formare profesională specifice sectorului economiei sociale, pentru capacitarea acestor persoane de a iniția și dezvolta afaceri sociale sustenabile.

O2. Stimularea înființării de entități de economie socială de către persoanele din grupul țintă, prin oferirea de suport integrat și ajutor de minimis pentru cel puțin 26 de afaceri sociale și consolidarea capacității acestor structuri de a acționa eficient și sustenabil într-un mediu concurențial, inclusiv prin know-how transnațional.

O3. Promovarea economiei sociale, ca instrument flexibil și durabil pentru dezvoltarea economică și pentru incluziune socială, prin crearea de parteneriate și rețele și prin familiarizarea cu exemple/modele de bună practică inovative în domeniu.

**2. Grupul Țintă**

Grupul țintă al proiectului este reprezentat de 150 persoane din regiunile Sud Muntenia și Sud Vest Oltenia, care doresc să înființeze o afacere socială, în scopul creării de noi locuri de muncă și al dezvoltării comunitățiilor locale, astfel:

**-** 30 persoane inactive, șomeri, persoane din grupuri vulnerabile – persoane care fac față unor obstacole economice și sociale, persoane peste 45 ani; cu dizabilități, familii monoparentale, etc.

- 120 persoane care au un loc de muncă (fie ca angajat/PFA/antreprenor), din care 30 persoane cu venituri mici și medii, interesate de acest tip specific de antreprenoriat. Veniturile reprezintă sumele încasate de o persoană fizică din CIM, pensii, chirii, dividende, iar nivelul acestora se va raporta la salariul mediu brut, valabil la data recrutării.

Aceste persoane fizice îndeplinesc cumulativ următoarele condiții:

* intenționează să înființeze o afacere socială în mediul urban sau rural din regiunile de implementare a proiectului (Sud Muntenia și Sud Vest);
* își au reședința sau domiciliul în una din regiunile de implementare: Sud Muntenia sau Sud Vest Oltenia;
* Sunt absolvenți de studii liceale finalizate cu diploma de bacalaureat (nivel minim necesar pentru înscrierea la cursurile de formare derulate în cadrul proiectului).

**Din grupul țintă NU fac parte tinerii NEETs** (care nu urmează nicio formă de învățământ și nici nu au un loc de muncă) cu vârsta între 16-24 ani.

**IMPORTANT**!

Persoanele care urmează să fie angajate în cadrul entităților de economie socială înființate în cadrul proiectului proiectului „$E$ - SOLIDAR pentru Economie Socială” vor trebui să aibă, obligatoriu, domiciliul sau reședința în regiunea de dezvoltare vizată de proiect, în mediul urban sau rural.

Proiectul se focalizează pe județele celor 2 regiuni - Sud Muntenia și Sud Vest, cu accent pe dezvoltare de afaceri sociale și stimularea economiei sociale, în zone urbane și rurale. Astfel, nevoile grupului țintă identificate țin de urmatoarele probleme semnalate la nivelul regiunilor:

- competențe antreprenoriale reduse, atât la persoane inactive, dar și la cele active pe piața muncii, deși sunt competențe cheie, precum și grad mic de motivație și apetență acestora de a începe o afacere socială;

- suportul specializat scăzut pentru potențialii antreprenori sociali în inițierea și dezvoltarea unei întreprinderi sociale (consiliere, mentorat, consultanță etc.);

- lipsa de finanțare/resurse și informații insuficiente pt. demararea unei astfel de afaceri sustenabile;

- grad extrem de redus de cunoaștere a domeniului, a legislației referitoare la economia social și a potențialului ei în ocupare&reducere sărăcie.

Ca urmare, în cadrul proiectului s-a optat pentru un mod integrat de soluționare a problemelor/nevoilor specifice ale GT, prin concentrarea pe 4 arii:

- informare/sprijin prin formare și dobândirea de competențe antreprenoriale specifice domeniului plus competențe social-civice;

- suport personalizat pentru conceperea, demararea și dezvoltarea de afaceri sociale (consiliere, consultanță, monitorizare);

- finanțare (ajutor minimis, suma 81000 euro);

- acțiuni specifice promovare și susținere a economiei sociale în cele 2 regiuni.

Având în vedere faptul că cele 2 regiuni de implementare nu sunt regiuni omogene, datorită disparităților care există între mediul urban și rural, dar și între județele componente, grupul țintă beneficiază în mod diferențiat de măsuri integrate de informare, formare profesională, servicii personalizate (mentorat, consiliere/consultanță), finanțare și monitorizare a afacerii:

* 150 persoane din grupul țintă sunt informate și formate profesional prin participare la programe de formare antreprenorială specifică;
* 44 de persoane din grupul țintă vor participa la un curs competențe social-civice;
* 26 persoane, ca urmare a unui concurs de planuri de afaceri sociale, beneficiază de măsurile de asistență pentru demararea și implementarea afacerii, precum și de finanțare – max. 81.000 euro și monitorizare optimă pentru implementare și dezvoltare pe piață.

**3. Etape integrare grup țintă în proiect**

Pentru încadrarea persoanelor din GT, în activitățile proiectului, se vor derula următorii pași:

* ***Identificarea GT***

Această etapă a început din faza incipientă de dezvoltare a ideii de proiect, prin acele analize conjugate ale partenerilor, ținându-se cont de criteriile enuțate în GHIDUL SOLICITANTULUI – CONDIȚII SPECIFICE, deoarece se dorește ca modul de abordare și măsurile din proiect să fie cât mai potrivite nevoilor identificate. Organizațiile implicate în proiect au demarat această acțiune de cunoaștere a nevoilor GT și a situației concrete. În plus, identificarea este realizată cu ajutorul unor surse viabile de referire – acei parteneri din zonă - autorități publice (DGASPCuri, AJOFMuri, etc.), precum și alte ONG-urile din zonă, cu programe specifice destinate persoanelor vulnerabile. Se organizează întâlniri de prezentare a proiectului, se distribuie materiale de prezentare, se solicită acestor instituții colaboratoare, pornind de la bazele lor de date și de la cazurile pe care le au în evidență, nominalizarea de persoane care să fie integrate specific în proiect.

* ***Informarea și recrutarea GT*** se va realiza prin:

În cadrul activității de informare a grupului țintă în vederea înscrierii și participării la activitățile planificate, vor fi prezentate informații cu privire la:

* metodologia de selecție a grupului țintă, explicând pașii ce trebuie urmați în această procedură;
* programele de formare antreprenorială ce se vor derula în cadrul proiectului și la care vor participa persoanele selectate din grupul țintă;
* metodologia de evaluare și selecție a planurilor de afaceri sociale ce vor fi sprijinite în cadrul proiectului.

Mesajele transmise în cadrul acțiunilor de informare vor urmări:

* informarea grupului țintă vizat asupra obiectivelor, activităţilor și rezultatelor proiectului;
* conştientizarea potenţialilor beneficiari cu privire la oportunitățile oferite în cadrul proiectului;
* asigurarea unui sprijin informaţional şi exemplele necesare pentru a convinge potenţialii parteneri asupra beneficiilor proiectului.

Informarea grupului țintă se va realiza prin:

* organizarea a 4 evenimente de informare, pentru prezentarea concretă a activităților și a beneficiilor participării în proiect, precum și oportunitățile deschiderii propriei afaceri/inițierii unei activități independente. Vor fi prezentate și etapele logice ale proiectului și delimitarea lor în timp: Etapa I + Etapa II. Evenimentele sunt anunțate din timp, prin anunțuri publice.
* anunțuri publicate periodic în cadrul a diverse portaluri on-line din regiune, precum și pe site-urile AJOFMuri județene.
* prin anunțuri publicate local/județean/regiune.
* activități de informare și conștientizare din cadrul proiectului, inclusiv pe Facebook.
* întâlniri directe de informare.
* distribuirea continuă a materialelor publicitare (fly-ere, afișe) și publicarea permanentă de informații relevante pe site-urile celor 2 parteneri.
* ***Selecția persoanelor din GT*** se realizează în baza prezentei metodologii de selecție.

**4. Selecție grup țintă**

Implementarea acestei activități se va face atât prin deplasări în teren în regiunile de implementare a proiectului pentru selectarea grupului țintă, cât și prin utilizarea în abordarea grupului țintă a mijloacelor online: paginile web ale partenerilor de proiect, pagina de facebook a proiectului, comunicarea telefonică și prin e-mail.

Selecția persoanelor din GT se derulează în următoarele etape:

* 1. Pregătirea activității de selecție;
  2. Depunerea dosarelor de înscriere;
  3. Evaluarea dosarelor - evaluarea obiectivă, strict pe baza principiilor transparenței și egalității de șanse și de gen + non discriminare, precum și a criteriilor stabilite în metodologie; păstrarea confidențialității datelor cu caracter personal ale participanților;
  4. Publicarea listei finale privind grupul țintă selectat;
  5. Înregistrarea grupului țintă.

1. **Pregătirea activității de selecție**

Se va realiza astfel:

- în cadrul evenimentelor de informare organizate în județe, - *A2.1-* *Informarea publicului cu privire la acțiunile derulate în cadrul proiectului și recrutarea persoanelor din grupul țintă*, în cele 2 regiuni de implementare se vor organiza 4 evenimente de informare pentru prezentarea concretă a activităților și a beneficiilor participării în proiect, precum și a oportunităților deschiderii propriei afaceri/inițierii unei activități independente;

- prin postare anunț pe site-urile celor 2 parteneri, însoțit de calendarul aferent și de metodologia selecție GT;

- prin anunțuri publicate în presa locală plus portaluri online, în cadrul A2.1.

**2. Depunerea dosarelor de înscriere**

Fiecare candidat va depune dosarul de înscriere, conform calendarului și prevederilor metodologiei.

**Dosarul de înscriere în grupul țintă** va cuprinde următoarele documente:

* Formular de înscriere în grupul țintă;
* Cerere de înscriere/declarație evitare dublă finanțare;
* Acord privind utilizarea datelor cu caracter personal;
* Declarație privind angajamentul de participare la activitățile proiectului;
* Declarație de compatibilitate;
* Declarație de intenție;
* Copie a cărții de identitate și copie după certificatul de naștere, copie după certificatul de căsătorie sau după un alt document relevant în cazul schimbării numelui;
* Copie acte studii (diploma ultimei forme de învățământ absolvite), după caz;
* Documente care atestă statutul pe piața muncii/documente care atestă faptul că urmează o formă de școlarizare: student/elev peste 18 ani;

\* În funcție de statutul pe piața muncii/în sistemul de educație, beneficiarii vor aduce:

* Adeverință de la angajator (dacă este cazul);
* Adeverință că urmează o formă de școlarizare (dacă este cazul);
* Copie CUI și statut, act constitutiv din  care să rezulte că aveți firmă (dacă este cazul);
* Documente înregistrare PFA;
* Documente care atestă statutul de șomer înregistrat;
* Dacă este vorba de o persoană inactivă, aceasta va depune *o declarație pe propria răspundere* că nu are loc de muncă și că nu beneficiază de ajutor de șomaj-Declarație privind statutul pe piața muncii;
* Persoanele active - angajați/PFA/antreprenori, care se în cadrează în categoría persoane cu venituri mici/medii, vor depune o Declarație privind încadrarea în această categorie-anexa 8, însoțită de documente justificative.
* Alte documente relevante solicitate de membrii echipei de proiect.

Formularele tip vor fi puse la dispoziție persoanelor interesate de către responsabilii selecție GT, cu ocazia întâlnirilor directe/evenimentelor de informare sau în format electronic. Experții informare program și selectare grup țintă (și firme) ai ambilor parteneri vor asigura suport persoanelor interesate în completarea formularelor necesare înscrierii în grupul țintă. Comunicarea cu aceștia se va realiza atât direct, cât și prin mijloace de comunicare electronica e-mail, telefon, etc.

Dosarele depuse de potențialii membri ai grupului țintă se vor înregistra în Registrul pentru dosare grup țintă. (formular tip-anexă la metodologie)

**Depunerea documentelor** de către potențialii beneficiari în vederea înregistrării în grupul țintă se va putea face:

* personal, la sediul partenerilor de proiect;
* prin curier/poștă, la adresele partenerilor de proiect:
* S.C. Global Commercium Development S.R.L., str. Clucerului nr.51-53, ap. 10, sect. 1, București;
* FUNDAŢIA REGALĂ MARGARETA A ROMÂNIEI, Calea Plevnei, nr.98, bl.10, sc.1, et.3, ap.8, sect. 1, București.
* direct experților de identificare, selecție și asistență grup țintă din proiect.

În cazul în care din dosar lipsesc documente, sunt solicitate candidatului completări, acesta putând să aducă documentele necesare într-un interval comunicat.

**3. Evaluarea dosarelor** **de grup țintă**

Evaluarea dosarelor de grup țintă se va realiza continuu, pe măsură ce se depun dosare, de către o Comisie de Evaluare Dosare (CED) stabilită prin decizie, din care fac parte 2 Experți informare program și selectare grup țintă, câte unul per partener, plus coordonatorul informare program și selectare grup țintă.

Persoanele care formează CED implicate în evaluarea candidaturilor respectă urmatoarele reguli și principii: exercitarea atribuțiilor cu onestitate, corectitudine și responsabilitate; declinarea evaluării în cazul în care constată că se află într-o situație de conflict de interese; evaluarea obiectivă, strict pe baza principiilor transparenței și egalității de șanse și de gen, precum și a criteriilor stabilite în prezenta metodologie; păstrarea confidențialității datelor cu caracter personal ale participanților.

**Criterii de eligibilitate pentru înscrierea în grupul țintă: -** persoane fizice care îndeplinesc cumulativ următoarele condiții:

* își au reședința sau domiciliul în una din regiunile de implementare: Sud Muntenia sau Sud Vest Oltenia;
* au vârsta de minimum 18 ani;
* au minim studii liceale finalizate cu diplomă de bacalaureat (condiție necesară pentru a putea participa la cursurile de formare antreprenorială specifică);
* intenționează să înființeze o afacere socială în mediul urban sau rural din regiunile de implementare a proiectului (Sud Muntenia și Sud Vest).

În cadrul prezentului apel, nu pot face parte din grupul țintă tinerii NEETs (care nu urmează nicio formă de învăţământ şi nici nu au un loc de muncă) cu vârsta între 16 – 24 ani*.*

Persoanele care au depus dosarul complet și care îndeplinesc condițiile de eligibilitate menționate în prezenta metodologie vor fi înscrise în grupul țintă al proiectului în ordinea depunerii dosarelor complete, cu respectarea indicatorilor pe structura de grup țintă.

Comisia de Evaluare Dosare se va întruni periodic pentru a evalua dosarele depuse.

La 6 luni de la demararea selecției se va întocmi o listă intermediară cu persoanele selectate în grupul țintă iar la final o lista cu candidații admiși. În momentul în care au fost înregistrate în grupul țintă 150 de persoane + 10 persoane rezervă, procesul de selecție se consideră încheiat. Aceste liste vor fi publicate.

Selecția grupului țintă se va face conform graficului de activități, în primele 10 luni de implementare a proiectului, dosarele depuse fiind verificate pe masură ce sunt depuse, în ordinea transmiterii.

**Etape evaluare dosare grup țintă**

* *Etapa 1*- **evaluarea administrativă**

După depunerea dosarului individual de grup țintă, Comisia de Evaluare Dosare (CED) va proceda în prima fază la **verificarea administrativă** a documentelor depuse. Criteriile avute în vedere în această etapă:

* dosarul să conțină documentele menționate în prezenta metodologie;
* dosarul să fie depus în termenul stabilit.

În cazul în care, în urma verificării, comisia constată lipsa unor documente din dosar, aceasta va solicita candidatului completări, acesta putând să aducă documentele necesare într-un interval stabilit de către comisie. Nedepunerea completărilor solicitate atrage după sine respingerea dosarului de grup țintă. La finalul verificării administrative, după primirea în termen a completărilor solicitate-acolo unde a fost cazul, fiecare candidat este notat cu calificativul ADMIS/RESPINS și trece în faza 2 de evaluare a criteriilor de eligibilitate.

Fiecare dosar analizat va avea un opis cu documentele existente și o fișa evaluare administrativă.

* *Etapa 2* - **evaluarea criteriilor de eligibilitate**

În faza a doua se va verifica îndeplinirea **criteriilor de eligibilitate,** așa cum sunt ele descrise în prezenta metodologie. Fiecare candidat este notat cu calificativul ADMIS/RESPINS.

Persoanele care au depus dosarul complet și care îndeplinesc condițiile de eligibilitate vor fi înscrise în grupul țintă al proiectului în ordinea depunerii dosarelor, cu respectarea indicatorilor pe structura de grup țintă:

**-** 30 persoane inactive, șomeri, persoane din grupuri vulnerabile – persoane care fac față unor obstacole economice și sociale, persoane peste 45 ani; cu dizabilități, familii monoparentale, etc.

- 120 persoane care au un loc de muncă (fie ca angajat/ PFA/ antreprenor), din care 30 persoane cu venituri mici și medii, interesate de acest tip specific de antreprenoriat. Veniturile reprezintă sumele încasate de o persoană fizică din CIM, pensii, chirii, dividende, iar nivelul acestora se va raporta la salariul mediu brut, valabil la data recrutării.

În cazul în care, după comunicarea rezultatelor preliminare ale activității de selecție există contestații cu privire la vicii de procedură, acestea vor fi soluționate, iar rezultatul va fi comunicat numai candidatului contestatar, pe aceeasi cale pe care s-a primit și contestația acestuia.

În momentul atingerii indicatorilor prevăzuți în proiect (150 persoane aparținând Grupului Țintă selectate + 10 de persoane rezerve), procedura de selecție a grupului țintă se va încheia.

La final selecție, Comisia de Evaluare Dosare (CED) va întocmi procesul-verbal de selecție. (formular anexă la metodologie)

Menținerea legăturii cu membrii grupului țintă se va realiza pe toată perioada derulării activităților de proiect în care aceștia sunt implicați, fiind în permanență informați, prin toate mijloacele de comunicare disponibile. În cazuri de absenteism sau de abandon vor fi luate toate măsurile necesare pentru a înlocui persoana care a abandonat participarea la activitățile proiectului.

**4. Publicarea listelor intermediare și a listei finale privind grupul țintă selectat**

Deoarece selecția se derulează continuu vor fi întocmite: o listă intermediară la 6 luni de la demararea activității de selecție și o listă finală cu candidații admiși, la finalul procesului de selecție a grupului țintă. Pe site-urile partenerilor de proiect se vor publica informatii cu privire la gradul de realizare a grupului țintă.

**5. Înregistrarea grupului țintă**

Grupul țintă va fi selectat, pe baza principiului „primul venit, primul servit”, cu respectarea principiilor de egalitate de șanse și gen, indiferent de sex, religie, orientare sexuală, rasă, naționalitate, etnie, limbă, categorie socială, convingeri, gen, vârstă, handicap, boală cronică necontagioasa, infectare HIV sau apartenență la o categorie defavorizată, în conformitate cu legislația în vigoare.

În vederea eliminării riscului de abandon în cadrul acestei selecții, listele candidaților admiși se vor suplimenta față de numarul de 150 persoane cu un anumit număr de persoane cu statut de rezerve – 10 rezerve.

Persoanele selectate care au fost înscrise în grupul țintă vor fi anunțate telefonic/prin e-mail despre rezultatul selecției și despre detaliile implicării în următoarea etapă a proiectului - participare la cursurile de formare antreprenorială specifică. Detaliile organizatorice–programarea cursurilor, locul de desfăşurare al acestora, etc. vor fi comunicate potențialilor beneficiari.

Calendar estimativ proces selecție grup țintă:

* + - lansare activitate selecție: L1-L4
    - înscriere candidați/depunere dosare: L4-L10
    - verificare dosare, admiterea în grupul țintă: L4-L10

**Anexe metodologie selecție GT:**

* Formular de înscriere în grupul țintă – Anexa 1;
* Cerere de înscriere/declarație evitare dublă finanțare - Anexa 2;
* Acord privind utilizarea datelor cu caracter personal - Anexa 3;
* Declarație privind angajamentul de participare la activitățile proiectului - Anexa 4;
* Declarație de compatibilitate - Anexa 5;
* Declarație de intenție - Anexa 6;
* Declarație privind statutul pe piața muncii (pentru persoanele inactive) - Anexa 7;
* Declarație privind încadrarea în categoria de persoane cu venituri mici și medii - Anexa 8;
* Registru înregistrări dosare - Anexa 9;
* Proces verbal selecție grup țintă - Anexa 10.